
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1107 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός αποδοχών του Διοικητή του Οργανισμού 

Απασχόλησης Εργατικού Δυναμικού (ΟΑΕΔ). 1 

Καθορισμός αποζημίωσης μελών των Ειδικών Συνερ¬ 
γείων Ελέγχου για τον προληπτικό έλεγχο εφαρ¬ 
μογής φορολογικών διατάξεων. 2 

Καθιέρωση απογευματινής υπερωριακής εργασίας 
των εφοριακών υπαλλήλων που συμμετέχουν σε 
ειδικά συνεργεία ελέγχου για τον προληπτικό 

έλεγχο εφαρμογής φορολογικών διατάξεων. 3 

Έγκριση συμβάσεων μίσθωσης έργου στο ΝΠΔΔ 

«ΚΑΠΗ Δ.Χαλανδρίου». 4 

Απαγορευτική Διάταξη Θήρας Λ/Θ Κοτυχίου - δά¬ 
σους Στροφυλίας Μανωλάδας, Ν. Ηλείας. 5 


ΑΠΟΦΑΣΕΙ Σ 

Αριθμ. 2/43251/0022 (1) 


Καθορισμός αποδοχών του Διοικητή του Οργανισμού 
Απασχόλησης Εργατικού Δυναμικού (ΟΑΕΔ). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις: 

α) Του ν. 2956/01 (ΦΈ.Κ. 258/Α/2001). 

β) Της παρ. 1 του άρθρου 20 του ν. 2874/2000 (ΦΈ.Κ. 
286/Α/2000). 

γ) Του άρθρου 1 παρ. 2α του ν. 2469/1997 (ΦΈ.Κ. 38/ 
Α/1997) το οποίο αντικατέστησε το πρώτο εδάφιο της 
παρ. 2 του άρθρου 29Α στο ν. 1558/1985 (ΦΈ.Κ. 137/ 
Α/1985) όπως προστέθηκε με το άρθρο 27 του ν. 2081/ 
1992 (ΦΈ.Κ.154/Α/1992). 

δ) Του άρθρου 40 του ν. 849/1978 (ΦΈ.Κ. 232/Α/1978) 
όπως συμπληρώθηκε με το άρθρο 8 του ν. 2129/1993 
(ΦΈ.Κ. 57/Α/1993). 

ε) Του άρθρου 14 του ν. 2703/1999. 

στ) Της παρ. 4 του άρθρου 34 του ν. 2768/1999. 

2. Την υπ’ αριθμ. 37930/ΔΙΟΕ/1264/14.10.2005 κοινή 
απόφαση του Πρωθυπουργού και του Υπουργού Οι¬ 
κονομίας και Οικονομικών «Καθορισμός αρμοδιοτήτων 
των Υφυπουργών Οικονομίας και Οικονομικών» (ΦΈ.Κ. 
1432/Β/14.10.2005). 

3. Το γεγονός ότι από την απόφαση αυτή προκαλεί- 
ται δαπάνη ύψους 31.200 ευρώ περίπου για το τρέχον 
οικονομικό έτος και 72.800 ευρώ περίπου για καθένα 
από τα επόμενα τουλάχιστον πέντε έτη. 

Η δαπάνη θα καλυφθεί από τις πιστώσεις του προϋ¬ 
πολογισμού του Οργανισμού Απασχόλησης Εργατικού 
Δυναμικού (ΟΑΕΔ) οικονομικού έτους 2006 και για τα 
επόμενα πέντε (5) τουλάχιστον έτη από τα ίδια έσοδα 
του ΟΑΕΔ, αποφασίζουμε: 

1. Καθορίζουμε το ύψος των πάσης φύσεως αποδοχών 
του Διοικητή του Οργανισμού Απασχόλησης Εργατικού 
Δυναμικού (Ο.Α.Ε.Δ.) σε πέντε χιλιάδες διακόσια (5.200) 
ευρώ μηνιαίως, με δικαίωμα λήψεως επιδομάτων εορτών 
και αδείας. 

2. Η απόφαση 2/22160/0022/2001 «Καθορισμός αποδο¬ 
χών του Διοικητή του Οργανισμού Απασχόλησης Εργα¬ 
τικού Δυναμικού (ΟΑΕΔ)» καταργείται από της δημο- 
σιεύσεως της παρούσης αποφάσεως στην Εφημερίδα 
της Κυβερνήσεως. 

3. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 25 Ιουλίου 2006 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΑΠΑΣΧΟΛΗΣΗΣ 

ΚΑΙ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Π. ΔΟΥΚΑΣ ΣΑΒΒΑΣ ΤΣΙΤΟΥΡΙΔΗΣ 

-♦- 

Αριθ. 2/42082/0022 (2) 

Καθορισμός αποζημίωσης μελών των Ειδικών Συνεργεί¬ 
ων Ελέγχου για τον προληπτικό έλεγχο εφαρμογής 
φορολογικών διατάξεων. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) του άρθρου 89 και 128 του π.δ. 284/1988 (ΦΈ.Κ. 128/Α) 
όπως τροποποιήθηκαν και ισχύουν. 

β) Του άρθρου 39 του 1914/1990 (ΦΈ.Κ. 178/Α). 

γ) Του άρθρου 17 ν. 3205/2003 (ΦΈ.Κ. 297/Α) όπως 
συμπληρώθηκε με τις διατάξειςτου υπ’ αριθ. 9 του ν. 
3408/2005. 

δ) Του άρθρου 40 του ν. 849/1978 (ΦΈ.Κ. 232/Α) όπως 
συμπληρώθηκε με το άρθρο 8 του ν. 2129/1993 (ΦΈ.Κ. 
57/Α). 


















15124 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ε) Της παρ. 3 του άρθρου 22 του ν. 2362/1995 (Φ.Ε.Κ. 
247/Α). 

στ) Του άρθρου 27 του ν. 2081/1992 (Φ.Ε.Κ. 154/Α), με το 
οποίο προστέθηκε 1 άρθρο 29Α στο ν. 1558/1985, όπως 
τελικά αντικαταστάθηκε με το άρθρο 1 του ν. 2469/1997 
(Φ.Ε.Κ. 38/Α). 

ζ) Του π.δ. 186/1992 (Φ.Ε.Κ. 84/Α), του ν. 2238/1994 (Φ.Ε.Κ. 
151/Α) και του ν. 2859/2000 ( Φ.Ε.Κ. 248/Α). 

2. Την υπ’ αριθμ. 1053054/4463/ΔΕ-Β/5.6.2006 απόφα¬ 
ση του Υπουργού Οικονομίας και Οικονομικών (Φ.Ε.Κ. 
703/Β/8.6.2006) περί συγκρότησης Ειδικών Συνεργείωγ 
Ελέγχου για τον προληπτικό έλεγχο εφαρμογής φορο¬ 
λογικών διατάξεων. 

3. Την υπ’ αριθμ. 2/40508/0004/23.7.2004 απόφαση 
του Υφυπουργού Οικονομίας και Οικονομικών (Φ.Ε.Κ. 
1185/Β) «Μεταβίβαση αρμοδιοτήτων και της εξουσίας 
να υπογράφουν “Με εντολή Υφυπουργού” στο Γενικό 
Γραμματέα Δημοσιονομικής Πολιτικής, στους Γενικούς 
Διευθυντές και στους Προϊσταμένους Διευθύνσεων και 
Τμημάτων του Γ ενικού Λογιστηρίου του Κράτους και της 
Γενικής Διεύθυνσης Δημόσιας Περιουσίας και Εθνικών 
Κληροδοτημάτων». 

4. Το γεγονός ότι από τις διατάξεις της παρούσας 
απόφασης προκαλείται δαπάνη σε βάρος του Κρατικού 
Προϋπολογισμού ύψους 588.000 € για το 2006, που θα 
καλυφθεί από τις πιστώσεις που είναι εγγεγραμμένες 
στον Τακτικό Προϋπολογισμό του Υπουργείου Οικονο¬ 
μίας και Οικονομικών στον Ειδικό Φορέα 23140 και ΚΑΕ 
0515 του οικονομικού έτους 2006, αποφασίζουμε: 

Καθορίζουμε την ωριαία αποζημίωση των μελών των 
Ειδικών Συνεργείων Ελέγχου για τον προληπτικό έλεγχο 
εφαρμογής φορολογικών διατάξεων, κατά τις Κυριακές 
και εξαιρέσιμες ημέρες, ως εξής: 

α) στο ποσό των 9 € και μέχρι 36 ώρες το μήνα και 9 
την εβδομάδα για κάθε υπάλληλο, και 

β) στο ποσό των 10 € και μέχρι 44 ώρες το μήνα και 
11 την εβδομάδα για κάθε επόπτη-συντονιστή. 

Η απόφαση αυτή που ισχύει από 15.6.2006 έως 
31.12.2006, να δημοσιευθεί στην Εφημερίδα της Κυβερ- 
νήσεως. 

Αθήνα, 28 Ιουλίου 2006 

Με εντολή Υφυπουργού 

Ο Γ ενικός Γ ραμματέας 
Δημοσιονομικής Πολιτικής 
Υπουργείου Οικονομίας και Οικονομικών 
Γ.ΚΟΥΡΗΣ 
-♦- 

Αριθ. 2/34886/0022 (3) 

Καθιέρωση απογευματινής υπερωριακής εργασίας των 
εφοριακών υπαλλήλων που συμμετέχουν σε ειδι¬ 
κά συνεργεία ελέγχου για τον προληπτικό έλεγχο 
εφαρμογής φορολογικών διατάξεων. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του αρθ. 29Ατου ν. 1558/1985 όπως 
προστέθηκαν με το άρθρο 27 του ν. 2081/1992 και αντι- 
καταστάθηκαν με το αρθ.1 του ν. 2469/1997. 

2. Τις διατάξεις του άρθρου 16 του ν. 3205/2003 (Φ.Ε.Κ. 
297/23.12.2003). 


3. Τις διατάξεις των άρθρων 89 και 128 του π.δ. 284/1988 
(Φ.Ε.Κ. 128Α) όπως τροποποιήθηκαν και ισχύουν. 

4. Τις διατάξεις του π.δ. 186/1992 (Φ.Ε.Κ. 84/Α/1992), 
του ν. 2238/1994 (Φ.Ε.Κ. 151/Α/1994) και του ν. 2859/2000 
(Φ.Ε.Κ. 248/Α/2000). 

5. Τις διατάξεις του άρθρου 39 του ν. 1914/1990 (Φ.Ε.Κ. 
178/Α/1990). 

6. Την υπ’ αριθμ. 1053054/4463/ΔΕ-Β/5.6.2006 απόφαση 
του Υπουργού Οικονομίας και Οικονομικών περί συγκρό¬ 
τησης Ειδικών Συνεργείων Ελέγχου για τον προληπτι¬ 
κό έλεγχο εφαρμογής φορολογικών διατάξεων (Φ.Ε.Κ. 
703/Β/8.6.20 06). 

7. Την υπ’ αριθμ. 2/40508/0004/23.7.2004 απόφαση «Με¬ 
ταβίβασης αρμοδιοτήτων και εξουσίας» να υπογράφουν 
«Με εντολή Υφυπουργού» στο Γ ενικό Γ ραμματέα Δημο¬ 
σιονομικής Πολιτικής. 

8. Το γεγονός ότι από την απόφαση αυτή προκαλείται 
δαπάνη ύψους Ευρώ 700.000€ σε βάρος του τακτικού 
προϋπολογισμού εξόδων έτους 2006 του Υπουργείου 
Οικονομίας και Οικονομικών του Φορέα 23-110 ΚΑΕ 511, 
αποφασίζουμε: 

Εγκρίνουμε την καθιέρωση απογευματινής υπερω- 
ριακής εργασίας πέρα από το κανονικό ωράριο κατά 
το χρονικό διάστημα από 15.6.2006 έως 31.12.2006, για 
τους εφοριακούς υπαλλήλους που συγκροτούν τα Ειδι¬ 
κά Συνεργεία Ελέγχου σύμφωνα με τα οριζόμενα στην 
απόφαση υπ’ αριθμ. 6 του προοιμίου της παρούσας, 
ως εξής: 

α) Απογευματινή εργασία μέχρι 60 ώρες το μήνα και 
13 την εβδομάδα για κάθε υπάλληλο. 

β) Απογευματινή εργασία μέχρι 60 ώρες το μήνα και 
15 την εβδομάδα για κάθε επόπτη - συντονιστή. 

Η απόφαση αυτή, που ισχύει ένα (1) μήνα πριν από τη 
δημοσίευσή της, να δημοσιευθεί στην Εφημερίδα της 
Κυβερνήσεως. 

Αθήνα, 18 Ιουλίου 2006 

Με εντολή Υφυπουργού 
Ο Γ ενικός Γ ραμματέας 
Δημοσιονομικής Πολιτικής 
ΓΙΩΡΓΟΣ ΚΟΥΡΗΣ 

-♦- 

Αριθ. οικ. 33144 (4) 

Έγκριση συμβάσεων μίσθωσης έργου στο ΝΠΔΔ 
«ΚΑΠΗ Δ.Χαλανδρίου». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση .οργάνωση, 
στελέχωση Περιφέρειας, ρύθμιση θεμάτων για την τοπι¬ 
κή αυτοδιοίκηση και άλλες διατάξεις» (Φ.Ε.Κ. Α' 107). 

2. Τις διατάξεις του άρθρου 6 του ν. 2527/1997 «Τρο¬ 
ποποίηση και συμπλήρωση διατάξεων του ν. 2190/1994 
και άλλες διατάξεις» (Φ.Ε.Κ. 206/Α78.10.1997). 

3. Την υπ’ αριθμ. 23727/28.4.2006 εισηγητική μας έκ¬ 
θεση. 

4. Το υπ’ αριθμ. πρωτ.οικ. 28062/29.5.2006 έγγραφο του 
ΥΠ.ΕΣ.Δ.Δ.Α., με το οποίο μας γνωρίζει την ΔΙΠΠ/Φ.ΕΓΚΡ. 
1/143/7844/24.5.2005 απόφαση της επιτροπής του άρ¬ 
θρου 2 παρ. 1 της ΠΥΣ 55/1998, με το οποίο εγκρίθηκαν 
για τους Ο.Τ.Α. α' βαθμού συμβάσεις μίσθωσης έργου 
για ένα έτος, υπό την απαραίτητη προϋπόθεση τήρη- 

σης των διατάξεων του άρθρου 6 του ν. 2527/1997, που 
ορίζουν μεταξύ άλλων ότι το προς ανάθεση έργο δεν 
πρέπει να ανάγεται στα συνήθη καθήκοντα των υπαλλή¬ 
λων των οικείων φορέων. Σε περίπτωση που οι ανάγκες 
έχουν καλυφθεί σε προσωπικό είτε με μετάταξη είτε 
με πρόσληψη μόνιμου προσωπικού παρακαλούμε να 
ενημερώσετε απευθείας το ΥΠ.ΕΣ.Δ.Δ.&Α. εντός πέντε 
(5) ημερών από την λήψη της παρούσας απόφασης. 

5. Την γνωμοδότηση του Νομικού Συμβούλου του Δ. 
Χαλανδρίου, αποφασίζουμε: 

Εγκρίνουμε την πρόσληψη με σύμβαση μίσθωσης έρ¬ 
γου οκτώ (8) ατόμων διαφόρων ειδικοτήτων για το χρο¬ 
νικό διάστημα ενός έτους, σύμφωνα με όσα διαλαμβάνο¬ 
νται στην υπ’ αριθμ. 29/2006 απόφαση του Διοικητικού 
Συμβουλίου του ΝΠΔΔ ΚΑΠΗ Δ.Χαλανδρίου ως εξής: 

• Τέσσερις (4) Οικογενειακοί Βοηθοί 

Λόγω της μεγάλης αύξησης των μελών των ΚΑΠΗ του 
Δήμου μας, ήδη λειτουργούν 3, οι μεγάλες υποχρεώσεις 
που απαιτούνται για την εξυπηρέτησή τους τόσο στα 
ΚΑΠΗ όσο και κατ’ οίκων καθότι αρκετά μέλη είναι 
ασθενείς και υπερήλικες είναι απόλυτα αναγκαία τα 
άτομα που θα αναλάβουν το συγκεκριμένο έργο. 

Η παράδοση θα γίνεται τμηματικά μόλις κάθε φάση 
του έργου ολοκληρώνεται. 

Το συνολικό ποσό αμοιβής του έργου και για τις τέσ¬ 
σερις συμβάσεις ορίζεται σε 44.000,00 ευρώ. 

Για τη συγκεκριμένη υλοποίηση απαιτούνται εξειδικευ- 
μένα πρόσωπα που το ΚΑΠΗ δεν έχει επαρκές προσωπι¬ 
κό μεταξύ των μονίμων και συμβασιούχων υπαλλήλων. 

• Δύο (2) Ιατροί 

Λόγω της μεγάλης αύξησης των μελών των ΚΑΠΗ του 
Δήμου μας, ήδη λειτουργούν 3, είναι απόλυτα αναγκαίες 
οι συμβάσεις έργου για δυο γιατρούς με ειδικότητα 
παθολόγου και καρδιολόγου. 

Η παράδοση θα γίνεται τμηματικά μόλις κάθε φάση 
του έργου ολοκληρώνεται. 

Το συνολικό ποσό αμοιβής του έργου και για τις δυο 
συμβάσεις ορίζεται σε 20.000,00 ευρώ. 

Γ ια τη συγκεκριμένη υλοποίηση απαιτούνται εξειδι- 
κευμένα πρόσωπα που το ΚΑΠΗ δεν έχει μεταξύ των 
μονίμων και συμβασιούχων υπαλλήλων. 

• Ένας (1) Γυμναστής 

Λόγω της μεγάλης αύξησης των μελών των ΚΑΠΗ του 
Δήμου μας, ήδη λειτουργούν 3, είναι απόλυτα αναγκαία 
η σύμβαση έργου με ειδικότητα γυμναστή. 

Η παράδοση θα γίνεται τμηματικά μόλις κάθε φάση 
του έργου ολοκληρώνεται. 

Το συνολικό ποσό αμοιβής του έργου και για τη σύμ¬ 
βαση ορίζεται σε 10.000,00 ευρώ. 

Γ ια τη συγκεκριμένη υλοποίηση απαιτούνται εξειδι- 
κευμένα πρόσωπα που το ΚΑΠΗ δεν έχει μεταξύ των 
μονίμων και συμβασιούχων υπαλλήλων. 

• Ένας (1) Οδηγός 

Λόγω της μεγάλης αύξησης των μελών των ΚΑΠΗ 
του Δήμου μας, ήδη λειτουργούν 3, και μετά τη παρα¬ 
χώρηση από το Υπουργείο Υγείας Πρόνοιας μέσω του 
προγράμματος «Βοήθεια στο Σπίτι» ενός αυτοκινήτου 
για τις ανάγκες περίθαλψης και φροντίδας κατ’ οίκων 
είναι απόλυτα αναγκαία η σύμβαση έργου με ειδικότητα 
οδηγού. 

Η παράδοση θα γίνεται τμηματικά μόλις κάθε φάση 
του έργου ολοκληρώνεται. 


Το συνολικό ποσό αμοιβής του έργου και για τη σύμ¬ 
βαση ορίζεται σε 10.000,00 ευρώ. 

Για τη συγκεκριμένη υλοποίηση απαιτούνται εξειδι- 
κευμένα πρόσωπα που το ΚΑΠΗ δεν έχει μεταξύ των 
μονίμων και συμβασιούχων υπαλλήλων. 

Η δαπάνη που θα προκληθεί από την ανωτέρω από¬ 
φαση έχει προβλεφθεί σε βάρος του προϋπολογισμού 
του ΝΠΔΔ ΚΑΠΗ Δ.Χαλανδρίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουνίου 2006 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθ. 3212 (5) 

Απαγορευτική Διάταξη Θήρας Λ/Θ Κοτυχίου - δάσους 
Στροφυλίας Μανωλάδας, Ν. Ηλείας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 253 και 254 του ν.δ. 86/1969 
«’Περί Δασικού Κώδικα» όπως αντικαταστάθηκαν και 
συμπληρώθηκαν με τις διατάξεις των άρθρων 3, 4 και 
12 του ν. 177/1975 (Φ.Ε.Κ. 205/Α/27.9.1995)« Περί αντικα- 
ταστάσεως και συμπληρώσεως των δ/ξεων ν.δ. 86/1969» 
και με τις διατάξεις του άρθρου 29 του ν. 2040/1992 
(Φ.Ε.Κ. 704/23.4.1992) «Ρύθμιση θεμάτων αρμοδιότητας 
Υπουργείου Γεωργίας». 

2. Τις διατάξεις του άρθρου 294 του ν. 1558/1985 «Κυ¬ 
βέρνηση και Κυβερνητικά όργανα» που προστέθηκαν με 
το άρθρο 27 του ν. 2081/1992 (Φ.Ε.Κ. 154/10.9.1992). 

3. ΊΓις διατάξεις της υπ’ αριθμ. 4149985/29.11.1985 (Φ.Ε.Κ. 
757/8/18.12.1985) κοινής υπουργικής απόφασης «Περί μέ¬ 
τρων διαχείρισης της άγριας πτηνοπανίδας». 

4. Τις διατάξεις του π.δ. 94/1993 (Φ.Ε.Κ. 40 Α /23.5.1993) 
«Περί καθορισμού αρμοδιοτήτων που διατηρούνται από 
τον Υπουργό και τις Περ/κές Αρχές ή όργανα διανομαρ- 
χιακού επιπέδου του Υπουργείου Γ εωργίας». 

5. Τις διατάξεις του ν. 2218/1994 (Φ.Ε.Κ. 904/13.6.1994) 
«Ιδρυση Νομαρχιακής Αυτ/σης κ.λ.π.» όπως συμπληρώθη¬ 
καν με τις διατάξεις του άρθρου 4 και 6 του ν. 2240/1994 
(Φ.Ε.Κ. 1534/16.9.1994). 

6. Το γεγονός ότι την 31/7/2006 λήγει η υπ’ αριθμ. 
3091/14/13.7.2004 απαγορευτική διάταξη Θήρας της Υπη¬ 
ρεσίας μας στην εν λόγω περιοχή ενώ εξακολουθούν να 
υφίστανται οι λόγοι της απαγόρευσης, αποφασίζουμε: 

Α. Απαγορεύουμε από την 1η Αυγούστου 2006 και για 
δύο (2) χρόνια ήτοι μέχρι την 1η Αυγούστου 2008 το 
κυνήγι όλων των θηραμάτων στο βιότοπο του δάσους 
Στροφυλιάς Μανωλάδας και Νέας Μανωλάδας Ν. Ηλείας 
και στον υγροβιότοπο της λιμνοθάλασσας Κοτυχίου. 

Η απαγορευμένη, στη Θήρα, περιοχή είναι η ζώνη Α 
υψηλής προστασίας όπως ορίζεται στο άρθρο 2 της 
υπ’ αριθμ. 66289/25.6.1993 κοινής υπουργικής απόφασης 
«Περί μέτρων διαχείρισης της αγρίας πτηνοπανίδας» 
και περιλαμβάνεται μεταξύ των παρακάτω φυσικών και 
τεχνητών ορίων, όπως φαίνονται στο συνημμένο από¬ 
σπασμα χάρτη με κλίμακα 1:50000 ήτοι. 

• Αρχίζει από τα Λουτρά Υρμίνης (Κουνουπελίου) και 
ακολουθεί τα όρια των Δασαρχείων Αμαλιάδας και 
Πάτρας στις θέσεις «Σαμαρέικα» και «Ψηλό Καταράχι» 

μέχρι το σημείο 5 που είναι η διασταύρωση των αγρο¬ 
τικών δρόμων Νέας Μανωλάδας - Κουνουπελίου και 
Νέας Μανωλάδας - Ψηλό Καταράχι. 

• Από το σημείο 5 την νοητή γραμμή διαχωρισμού 
καλλιεργειών και φυσικής βλάστησης (δάσους) μέχρι την 
πινακίδα εξόδου στα όρια του οικισμού Μεγάλο Πεύκο, 
1.400μ πριν από την διασταύρωση των οδών Μανωλάδας 
- Κουνουπέλι και Μανωλάδας - Παραλίας Φάλαρη. 

• Από την πινακίδα Μεγάλο Πεύκο περιμετρικά του Δυτι¬ 
κού ορίου του οικισμού Μεγάλο Πεύκο μέχρι το Νοτιοδυτι¬ 
κό όριο αυτού επί του δρόμου Μανωλάδας - Κουνουπελίου 
και σε απόσταση 450 μ. από την πινακίδα εξόδου. 

• Από το πιο πάνω σημείο (450 μ. από την πινακίδα 
εξόδου) επί του δρόμου Μανωλάδας - Κουνουπελίου 
συνεχίζει δυτικά του υφιστάμενου δρόμου προς Μπρινιά 
μέχρι που συναντά το ΒΑ όριο του Οικισμού Μπρινιά. 

• Από το πιο πάνω σημείο ακολουθεί το Βόρειο όριο 
του οικισμού Μπρινιά από όπου συνεχίζει με νοητή 
γραμμή παράλληλα με τη ακτογραμμή σε απόσταση 
100 μ. από αυτήν, εκτός εάν οι αμμοθίνες εισχωρούν 
περισσότερο από 100 μ. προς την ξηρά, οπότε και ανα¬ 
κύπτει η ανάγκη διατήρησής τους, μέχρι το Νότιο όριο 
του οικισμού Μπρινιά σε απόσταση περίπου 1000 μ. από 
το τριγωνομετρικό 4 (ΓΥΣ). 

• Από το σημείο αυτό με νοητό ευθύγραμμο τμήμα 
μέχρι το σημείο 6 στην θέση «Αγραπιδούλα». 

• Από το σημείο 6 στη θέση «Αγραπιδούλα» συνεχίζει η 
γραμμή οριοθέτησης επί ατραπού τέμνοντος τον ποταμό 
Βέργα μέχρι του τριγωνομετρικού σημείου 1 (ΓΥΣ) στην 
συμβολή του ρεύματος Κλιματσίδι με αγροτικό δρόμο. 

• Από το σημείο 1 (ΓΥΣ) μέχρι τη συμβολή του ρεύμα¬ 
τος Καπελετέϊκου με τον τεχνητό αύλακα Πέπα - Λεβέ¬ 
ντη. Η γραμμή οριοθέτησης συνεχίζει επί του αύλακα 
Πέπα στο Βόρειο όριο του ιδιωτικού ιχθυοτροφείου 
Λεβέντη μέχρι το ανατολικό άκρο της ιδιοκτησίας στο 
σημείο 7. 


• Από το σημείο 7 με την νοητή γραμμή καλλιεργειών 
φυσικής βλάστησης μέχρι την απόληξη της περιφερεια¬ 
κής τάφρου 22.1 Τ της λιμνοθάλασσας Κοτυχίου. 

• Από το σημείο 8 και επί της τάφρου 22.1 Τ (Ν) μέχρι 
τη συμβολή με τη Νότια αποστραγγιστική τάφρο 22 Τ, 
προέκταση του ποταμού Γουβού. 

• Η τάφρος 22 Τ που διασχίζει το δρόμο μέχρι τη 
θάλασσα. 

Β. Απαγορεύουμε το κυνήγι στη θαλάσσια περιοχή και 
σε ακτίνα 300 μ. από την ακτή. 

Γ. Απαγορεύουμε την είσοδο και παραμονή των μονό¬ 
ξυλων στη λιμνοθάλασσα Κοτύχι και σε ζώνη πλάτους 
200 μ. περιμετρικά αυτής. Τα μονόξυλα που θα ανευ¬ 
ρίσκονται στην παραπάνω απαγορευμένη περιοχή θα 
κατάσχονται επί τόπου και οι κάτοχοί τους θα μηνύο- 
νται. Από την απαγόρευση εξαιρούνται τα μονόξυλα του 
Αλιευτικού Συνεταιρισμού Λεχαινών τα οποία θα πρέπει 
να είναι αριθμημένα με σαφή διακριτικά και δηλωμένα 
στην Υπηρεσία μας. 

Δ. Οι παραβάτες τιμωρούνται με τις ποινές που 
προβλέπονται από τα άρθρα 287 και 7 του ν. 86/1969 
περί Δασικού Κώδικα και άρθρα 9 και 3 της υπ’ αριθμ. 
414985/29.11.1985 κοινής υπουργικής απόφασης περί μέ¬ 
τρων διαχείρισης της άγριας πτηνοπανίδας. Από την 
εφαρμογή της απόφασης αυτής δεν προκαλείται δα¬ 
πάνη σε βάρος του Ελληνικού Δημοσίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αμαλιάδα, 19 Ιουλίου 2006 

Με εντολή Γ ενικού Γ ραμματέα Περιφέρειας 
Ο Δασάρχης Αμαλιάδας 

ΛΥΚΟΥΡΓΟΣ ΠΟΛΥΧΡΟΝΟΠΟΥΛΟΣ 

